Document ID: 32015R2195

Reference:
28.11.2015
LT
Europos Sąjungos oficialusis leidinys
L 313/22
KOMISIJOS DELEGUOTASIS REGLAMENTAS (ES) 2015/2195
2015 m. liepos 9 d.
kuriuo dėl fiksuotųjų vieneto įkainių ir fiksuotųjų sumų, susijusių su Komisijos kompensuojamomis valstybių narių išlaidomis, nustatymo papildomas Europos Parlamento ir Tarybos reglamentas (ES) Nr. 1304/2013
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Europos Parlamento ir Tarybos reglamentą (ES) Nr. 1304/2013 dėl Europos socialinio fondo, kuriuo panaikinamas Tarybos reglamentas (EB) Nr. 1081/2006 (1), ypač į jo 14 straipsnio 1 dalį,
kadangi:
(1)
fiksuotieji vieneto įkainiai ir fiksuotosios sumos, skirtos kompensacijai valstybėms narėms, turėtų būti nustatyti remiantis valstybių narių pateiktais ir Komisijos įvertintais metodais, įskaitant metodus, nustatytus Europos Parlamento ir Tarybos reglamento (ES) Nr. 1303/2013 (2) 67 straipsnio 5 dalyje ir Reglamento (ES) Nr. 1304/2013 14 straipsnio 2 ir 3 dalyse;
(2)
atsižvelgiant į skirtingų rūšių veiksmus, kurie gali būti remiami iš Europos socialinio fondo, nustatyti fiksuotieji vieneto įkainiai ir fiksuotosios sumos ir jų dydžiai gali skirtis pagal veiksmų rūšis, kad būtų atspindėta jų specifika;
(3)
atskirose valstybėse, o tam tikrais atvejais ir tos pačios valstybės narės atskiruose regionuose konkrečios rūšies veiksmui skirtų išlaidų lygis smarkiai skiriasi. Laikantis patikimo Europos socialinio fondo finansų valdymo principo, Komisijos nustatyti fiksuotieji vieneto įkainiai ir fiksuotosios sumos ir dydžiai taip pat turėtų atspindėti kiekvienos valstybės narės ir regiono specifiką;
(4)
kad fiksuotųjų vieneto įkainių ir fiksuotųjų sumų dydžiai galėtų atspindėti faktiškai patirtų išlaidų lygį, sukurtas jų koregavimo metodas,
PRIĖMĖ ŠĮ REGLAMENTĄ:
1 straipsnis
Dalykas ir taikymo sritis
Šiame reglamente nustatomi fiksuotieji vieneto įkainiai ir fiksuotosios sumos, kuriuos Komisija gali naudoti valstybių narių išlaidoms kompensuoti.
2 straipsnis
Veiksmų rūšys
Prieduose nustatomos veiksmų, kurie gali būti kompensuojami remiantis fiksuotaisiais vieneto įkainiais ir fiksuotosiomis sumos pagal Reglamento (ES) Nr. 1304/2013 14 straipsnio 1 dalį, rūšys.
3 straipsnis
Fiksuotųjų vieneto įkainių, fiksuotųjų sumų ir jų dydžių nustatymas
Prieduose nustatomi fiksuotieji vieneto įkainiai, fiksuotosios sumos ir jų dydžiai pagal Reglamento (ES) Nr. 1304/2013 14 straipsnio 1 dalį.
4 straipsnis
Dydžių koregavimas
1.   Prieduose nustatyti dydžiai koreguojami taikant prieduose nustatytus metodus.
2.   Pagal 1 dalį pakoreguoti dydžiai naudojami kompensuojant išlaidas, susijusias su tomis veiksmų dalimis, kurios vykdomos koregavimo metu ir po jo.
5 straipsnis
Įsigaliojimas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2015 m. liepos 9 d.
Komisijos vardu
Pirmininkas
Jean-Claude JUNCKER
(1)  OL L 347, 2013 12 20, p. 470.
(2)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).
I PRIEDAS
Švedijai skirtos išlaidų kompensavimo sąlygos, grindžiamos fiksuotaisiais vieneto įkainiais
1.   Fiksuotųjų vieneto įkainių nustatymas
Veiksmų rūšis (1)
Rodiklio pavadinimas
Išlaidų kategorija
Rodiklio matavimo vienetas
Dydžiai
1.
Veiksmai, remiami pagal Veiksmų programos 1-ą prioritetinę kryptį „Įgūdžių pasiūla“ (Nationellt socialfondsprogram för investering för tillväxt och sysselsättning 2014–2020) (CCI- 2014SE05M9OP001)
Išdirbtos valandos
Su veiksmu dirbančio darbuotojo darbo užmokestis
Išdirbtų valandų skaičius (2)
Darbo užmokesčio grupė
(SSYK kodas (3))
Regionas: Stokholmas (SE 11)
(vieneto įkainis (už valandą), dydis SEK (4)
Visi regionai, išskyrus Stokholmą (SE 12–33)
(vieneto įkainis (už valandą), dydis SEK)
1 (912–913–919–921)
229
234
2 (414–415–421–422–512–513–514–515–522–611–612–613–614–826)
257
254
3 (331–348–411–412–413–419–711–712–713–714–721–722–723–724–731–732–734–741–742–743–811–812–813–814–815–816–817–821–822–823–824–825–827–828–829–831–832–833–834–914–915–931–932–933)
297
282
4 (223–232–233–234–235–243–249–313–322–323–324–332–342–343–344–345–346–347–511–011)
338
313
5 (213–221–231–241–244–245–246–247–248–311–312–315–321–341)
419
366
6 (211–212–214–222–242–314)
554
517
7 A (121)
739
739
7 B (111–123)
801
625
7 C (131–122)
525
429
2.
Veiksmai, remiami pagal Veiksmų programos 1-ą prioritetinę kryptį „Įgūdžių pasiūla“ (Nationellt socialfondsprogram för investering för tillväxt och sysselsättning 2014–2020) (CCI-2014SE05M9OP001)
Dalyvavimo veiksme valandų skaičius
Dalyvio darbo užmokestis
Dalyvavimo valandų skaičius (2)
Regionas: Stokholmas (SE 11)
(vieneto įkainis (už valandą), dydis SEK)
Visi regionai, išskyrus Stokholmą (SE 12–33)
(vieneto įkainis (už valandą), dydis SEK)
229
234
3.
Veiksmai, remiami pagal Veiksmų programos 2-ą prioritetinę kryptį „Spartesnis perėjimas prie darbo“ ir 3-čią prioritetinę kryptį „Jaunimo užimtumo iniciatyva“ (Nationellt socialfondsprogram för investering för tillväxt och sysselsättning 2014–2020) (CCI-2014SE05M9OP001)
Išdirbtos valandos
Su veiksmu dirbančio darbuotojo darbo užmokestis
Išdirbtų valandų skaičius (2)
Profesinė kategorija
Regionas: Stokholmas (SE 11)
(vieneto įkainis (už valandą), dydis SEK)
Visi regionai, išskyrus Stokholmą (SE 12–33)
(vieneto įkainis (už valandą), dydis SEK)
Projekto vadovas, dirbantis su veiksmais, kurių visos tinkamos finansuoti išlaidos, kaip nurodyta dokumente, kuriame nustatytos paramos sąlygos, yra didesnės nei 20 mln. SEK)
535
435
Projekto vadovas, dirbantis su veiksmais, kurių visos tinkamos finansuoti išlaidos, kaip nurodyta dokumente, kuriame nustatytos paramos sąlygos, yra ne didesnės kaip 20 mln. SEK/Projekto vadovo pavaduotojas, dirbantis su veiksmais, kurių visos tinkamos finansuoti išlaidos, kaip nurodyta dokumente, kuriame nustatytos paramos sąlygos, yra didesnės nei 20 mln. SEK)
478
405
Su projektu dirbantis asmuo
331
300
Su projektu dirbantis ekonomistas
427
363
Administratorius
297
270
4.
Veiksmai, remiami pagal Veiksmų programos 2-ą prioritetinę kryptį „Spartesnis perėjimas prie darbo“ ir 3-čią prioritetinę kryptį „Jaunimo užimtumo iniciatyva“ (Nationellt socialfondsprogram för investering för tillväxt och sysselsättning 2014–2020) (CCI- 2014SE05M9OP001)
Dalyvavimo veiksme valandų skaičius
Dalyvio išmoka
Dalyvavimo valandų skaičius (2)
Finansinė parama (vieneto įkainis už valandą)
Amžius
(SEK)
18–24 metai
32
25–29 metai
40
30–64 metai
46
Veiksmui skirta subsidija ir plėtrai skirta išmoka (vieneto įkainis už valandą)
Amžius
(SEK)
15–19 metų
17
20–24 metai
33
25–29 metai
51
30–44 metai
55
45–69 metai
68
Socialinio draudimo ir ligos išmoka (vieneto įkainis už valandą)
Amžius
(SEK)
19–29 metai (socialinio draudimo išmoka)
51
30–64 metai (ligos išmoka)
58
Ligos išmoka, reabilitacijos išmoka, susižalojimo darbo vietoje ir profesinio susižalojimo išmoka (vieneto įkainis už valandą)
Amžius
(SEK)
– 19 metų
48
20–64 metai
68
2.   Dydžių koregavimas
Lentelėje nurodyti vieneto įkainiai taikomi 2015 m. išdirbtoms valandoms arba dalyvavimo valandoms. Nuo 2016 m. iki 2023 m. kiekvienų metų sausio 1 d. šios vertės bus automatiškai padidintos 2 %, išskyrus vieneto įkainius, susijusius su dalyvio išmokomis, nurodytomis lentelės 4 punkte – jie nebus koreguojami.
(1)  Fiksuotųjų vieneto įkainių dydžiai taikomi tik toms veiksmų dalims, su kuriomis yra susijusios šiame priede nustatytos išlaidų kategorijos.
(2)  Bendras per metus deklaruojamų valandų skaičius negali būti didesnis negu standartinis metinis išdirbtų valandų skaičius Švedijoje, kuris siekia 1 862 valandas.
(3)  Švedijoje taikomas profesijos kodas.
(4)  Švedijos valiuta.
II PRIEDAS
Prancūzijai skirtos išlaidų kompensavimo sąlygos, grindžiamos fiksuotaisiais vieneto įkainiais
1.   Fiksuotųjų vieneto įkainių nustatymas
Veiksmų rūšis
Rodiklio pavadinimas
Išlaidų kategorija
Rodiklio matavimo vienetas
Dydžiai (EUR)
„Garantie Jeunes“, remiama pagal Veiksmų programos PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER (CCI-2014FR05M9OP001) 1-ą prioritetinę kryptį „Accompagner les jeunes NEET vers et dans l'emploi“
Nesimokantis ir nedirbantis jaunuolis (1), kurio pastarųjų 12 mėnesių nuo konsultacijų pagal „Garantie Jeunes“ pradžios rezultatai yra teigiami
—
dalyviui mokamos išmokos;
—
aktyvumo skatinimo išlaidos, kurias patiria „missions locales“.
Skaičius nesimokančių ir nedirbančių jaunuolių, kurie per pastaruosius 12 mėnesių nuo konsultacijų pagal „Garantie Jeunes“ pradžios pasiekė vieną iš šių rezultatų:
—
pradėjo dalyvauti profesinių įgūdžių lavinimo mokymuose, kuriuos baigus išduodamas sertifikatas:
—
pradėję dalyvauti mokymuose visą gyvenimą, arba
—
pradėję dalyvauti baziniuose mokymuose,
arba
—
įkūrė bendrovę, arba
—
susirado darbą, arba
—
bent 80 darbo dienų praleido profesinėje aplinkoje (ir už tai gavo atlyginimą arba ne)
3 600
2.   Dydžių koregavimas
Lentelėje pateiktas fiksuotasis vieneto įkainis iš dalies pagrįstas fiksuotuoju vieneto įkainiu, kurį visiškai finansuoja Prancūzija. Iš 3 600 eurų 1 600 eurų sudaro fiksuotasis vieneto įkainis, nustatytas „instruction ministérielle du 11 octobre 2013 relative à l'expérimentation Garantie Jeunes prise pour l'application du décret 2013–80 du 1er octobre 2013 ainsi que par l'instruction ministérielle du 20 mars 2014“, siekiant padengti išlaidas, tenkančias valstybinėms jaunimo užimtumo tarnyboms „Missions Locales“ už kiekvieno nesimokančio ir nedirbančio jaunuolio konsultacijas, kurios pradedamos teikti pagal priemonę „Garantie Jeunes“.
Valstybė narė 1 skirsnyje nustatytą fiksuotąjį vieneto įkainį atnaujina atsižvelgdama į 1 pastraipoje paminėto fiksuotojo vieneto įkainio (siekiančio 1 600 EUR ir apimančio valstybinių jaunimo užimtumo tarnybų išlaidas) koregavimą, atliekamą pagal nacionalines taisykles.
(1)  Nesimokantis ir nedirbantis jaunuolis, dalyvaujantis veiksme, kuris remiamas pagal PROGRAMME OPÉRATIONNEL NATIONAL POUR LA MISE EN ŒUVRE DE L'INITIATIVE POUR L'EMPLOI DES JEUNES EN METROPOLE ET OUTRE-MER.

Summary:
ES šalių išlaidų, susijusių su Europos socialiniu fondu, kompensavimo taisyklės
ES šalių išlaidų, susijusių su Europos socialiniu fondu, kompensavimo taisyklės
 
DOKUMENTAS, KURIO SANTRAUKA PATEIKIAMA:
Deleguotasis reglamentas (ES) 2015/2195, kuriuo dėl fiksuotųjų vieneto įkainių ir fiksuotųjų sumų, susijusių su Komisijos kompensuojamomis valstybių narių išlaidomis, nustatymo papildomas Europos Parlamento ir Tarybos reglamentas (ES) Nr. 1304/2013
KOKS ŠIO DELEGUOTOJO REGLAMENTO TIKSLAS?
Šiame reglamente nustatomi fiksuotieji vieneto įkainiai ir fiksuotosios sumos, kuriuos Europos Komisija gali naudoti ES šalių išlaidoms kompensuoti.  Juo papildomas Reglamentas (ES) Nr. 1304/2013 – Europos socialinio fondo reglamentas (ESF reglamentas).  
PAGRINDINIAI ASPEKTAI
Reglamentas (ES) Nr. 1304/2013 – ESF reglamentas
ESF reglamentu Komisija įgaliojama priimti deleguotąjį reglamentą.
ESF reglamento 14 straipsnio pirmoje pastraipoje nurodyta, kad Komisija gali kompensuoti ES šalių patirtas išlaidas taikydama Komisijos nustatytus fiksuotuosius vieneto įkainius ir fiksuotąsias sumas. Taip apskaičiuotos sumos laikomos paramos gavėjams sumokėta viešąja parama ir tinkamomis finansuoti išlaidomis pagal bendrąsias Europos struktūriniams ir investicijų fondams taikytinas nuostatas.
Deleguotojo reglamento taikymo sritis
Deleguotojo reglamento prieduose nustatomi:veiksmų, kurie gali būti kompensuojami, rūšys;  fiksuotieji vieneto įkainiai ir fiksuotosios sumos;  jų dydžiai;  šių dydžių koregavimo metodai.  
NUO KADA TAIKOMAS ŠIS DELEGUOTASIS REGLAMENTAS?
Jis taikomas nuo 2015 m. gruodžio 18 d.
KONTEKSTAS
Europos socialinis fondas (Europos Komisija).  
PAGRINDINIS DOKUMENTAS
2015 m. liepos 9 d. Komisijos deleguotasis reglamentas (ES) 2015/2195, kuriuo dėl fiksuotųjų vieneto įkainių ir fiksuotųjų sumų, susijusių su Komisijos kompensuojamomis valstybių narių išlaidomis, nustatymo papildomas Europos Parlamento ir Tarybos reglamentas (ES) Nr. 1304/2013 (OL L 313, 2015 11 28, p. 22–28)
Vėlesni Reglamento (ES) 2015/2195 daliniai pakeitimai buvo įterpti į pradinį dokumentą. Ši konsoliduota versija yra skirta tik informacijai.
SUSIJĘ DOKUMENTAI
2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320–469)
Žr. konsoliduotą versiją.
2013 m. gruodžio 17 d. Europos Parlamento ir Tarybos reglamentas (ES) Nr. 1304/2013 dėl Europos socialinio fondo, kuriuo panaikinamas Tarybos reglamentas (EB) Nr. 1081/2006 (OL L 347, 2013 12 20, p. 470–486)
Žr. konsoliduotą versiją.
paskutinis atnaujinimas 15.01.2019